Dum quisquis consistit in hoc seculo, de futuro debet semper tractare concupiscenti animo. Propterea ego Aichardus, Wichardus, Gaufredus, considerantes scelerum nostrorum enormitatem, donamus Deo et sanctis apostolis Petro et Paulo, aliquid de hereditate nostra, pro redemptione animæ matris nostræ, hoc est unus mansus quem Wido excolit, in pago Matisconensi, in villa Cavaniaco; et terminatur a meridie et a sero via publica, a certio terra Sancti Petri, a mane terra Ornadi, et omnia que ad ipsum mansum pertinent, hoc est vineam, pratum, terra aridiva, totum ab integro donamus ad jam dictum locum, sine aliqua contradictione. S. Aichardi, S. Wichardi et Gausfredi, qui fieri et firmare rogaverunt. S. Milonis. S. Bernardi, filii Wichardi. S. Gaufredi, et Joceranni, filii Aichardi. Baldulfus scripsit et subscripsit.